డగ్ ఫ్రీమాన్

డగ్లస్ లిన్‌ఫోర్డ్ ఫ్రీమాన్ (1914, సెప్టెంబరు 8 - 1994, మే 31) న్యూజీలాండ్ క్రికెట్ ఆటగాడు. 1933లో రెండు టెస్టులు ఆడాడు.

 జననం 
డగ్లస్ లిన్‌ఫోర్డ్ ఫ్రీమాన్ 1914, సెప్టెంబరు 8న ఆస్ట్రేలియాలో సిడ్నీ శివారులోని రాండ్‌విక్‌లో జన్మించాడు.

 మరణం 
డగ్లస్ లిన్‌ఫోర్డ్ ఫ్రీమాన్ 1994, మే 31న సిడ్నీలో మరణించాడు.

 క్రికెట్ కెరీర్ 
ఫ్రీమాన్ 1931 నుండి 1933 వరకు నెల్సన్ కళాశాల చదివాడు.Nelson College Old Boys' Register, 1856–2006, 6th edition 1931-32లో నెల్సన్ క్లబ్ పోటీలో కళాశాల జట్టు తరపున ఒక మ్యాచ్‌లో 18 వికెట్లు ( 64 పరుగులకు 8 వికెట్లు, 132 పరుగులకు 10 వికెట్లు) తీశాడు.

లెగ్-స్పిన్నర్ గా 1933 జనవరిలో ఫస్ట్-క్లాస్ అరంగేట్రం చేసాడు. టెస్ట్ అరంగేట్రంకు కేవలం రెండు నెలల ముందు, ఆక్లాండ్‌పై వెల్లింగ్టన్ తరపున 85 పరుగులకు 4 వికెట్లు, 102 పరుగులకు 5 వికెట్లు తీశాడు.Auckland v Wellington, 1932-33 రెండవ ఫస్ట్-క్లాస్ మ్యాచ్‌లో, ఎంసిసికి వ్యతిరేకంగా వెల్లింగ్టన్ తరపున 71 పరుగులకు 3 వికెట్లు (ఎడ్డీ పేంటర్, వాలీ హమ్మండ్, లెస్ అమెస్) తీసుకున్నాడు.Wellington v MCC, 1932-33 1933 జనవరి, ఫిబ్రవరిలో నెల్సన్ కోసం తన మొదటి రెండు హాక్ కప్ మ్యాచ్‌లు ఆడాడు.Hawke Cup, 1932-33

ఫ్రీమాన్ పాఠశాల విద్యార్థిగా ఉన్నప్పుడే టెస్ట్ క్రికెట్ ఆడేందుకు ఎంపికయ్యాడు. 1933 మార్చిలో 18 ఏళ్ళ 197 రోజుల వయసులో అరంగేట్రం చేశాడు.Player profile on ESPN Cricinfo డేనియల్ వెట్టోరి 1997లో అరంగేట్రం చేసేవరకు న్యూజీలాండ్‌కు చెందిన అతి పిన్న వయస్కుడైన టెస్ట్ క్రికెటర్. ఈ సిరీస్‌లోని రెండు టెస్టుల్లో ఫ్రీమాన్ ఒక వికెట్ మాత్రమే (హెర్బర్ట్ సట్‌క్లిఫ్) తీసుకున్నాడు. 1933-34 సీజన్‌లో వెల్లింగ్టన్ తరపున ఒక మ్యాచ్ ఆడాడు, ఒక వికెట్ తీశాడు. 19 సంవత్సరాల వయస్సులో అతని ఫస్ట్-క్లాస్ కెరీర్ ముగిసింది.

 మూలాలు 

 బాహ్య లింకులు 

 BLACK CAP WHITE FERN: Doug Freeman 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:1994 మరణాలు
వర్గం:1914 జననాలు